ঢাকা এলিভেটেড এক্সপ্রেসওয়ে

ঢাকা এলিভেটেড এক্সপ্রেসওয়ে হচ্ছে বাংলাদেশের প্রথম এলিভেটেড এক্সপ্রেসওয়ে প্রকল্প। শাহজালাল আর্ন্তজাতিক বিমান বন্দর থেকে শুরু হয়ে কুড়িল, বনানী, মহাখালী, তেজগাঁও, মগবাজার, কমলাপুর, সায়েদাবাদ, যাত্রাবাড়ি হয়ে ঢাকা চট্টগ্রাম মহাসড়কের কুতুবখালী এলাকায় গিয়ে শেষ হবে এই প্রকল্প।  রাজধানী ঢাকার যানজট নিরসনের জন্য এটিই হচ্ছে সরকার কর্তৃক গৃহীত সবচেয়ে বড় প্রকল্প। সংযোগ সড়ক সহএটির দৈর্ঘ্য হবে ৪৬.৭৩ কিলোমিটার  এবং ব্যয় হবে ৳১২২ বিলিয়ন টাকা।

চুক্তি 
ইতালিয়ান-থাই ডেভেলপমেন্ট কর্পোরেশন লিমিটেড $১.০৬২ বিলিয়ন মার্কিন ডলারের চুক্তি করেছে চায়না রেলওয়ে কন্সট্রাকসন কর্পোরেশন এর সঙ্গে  এক্সপ্রেসওয়েটি নির্মাণের জন্য।

চলমান অগ্রগতি
প্রথম ধাপের এয়ারপোর্ট-বনানী রেলস্টেশন পর্যন্ত অগ্রগতি ১০০ শতাংশ। দ্বিতীয় ধাপের বনানী রেলস্টেশন-মগবাজার ও তৃতীয় ধাপের মগবাজার-চিটাগাং রোডের কুতুবখালী পর্যন্ত প্রস্তুতিমূলক কাজ চলমান। ২৫ সেপ্টেম্বর, ২০২১ পরীক্ষামূলক পাইলিং উদ্বোধন করা হয়।

 উদ্বোধন 
২০২৩ সালের  (২ সেপ্টেম্বর) বিকেল চারটা ছয় মিনিটে সুইচ টিপে রাজধানীর আগারগাঁও পুরাতন বাণিজ্য মেলা মাঠের পাশে স্থাপিত এলিভেটেড এক্সপ্রেস ওয়ের ফলক আনুষ্ঠানিকভাবে উদ্বোধন করেন তৎকালীন প্রধানমন্ত্রী শেখ হাসিনা। এ সময় সঙ্গে উপস্থিত ছিলেন তার ছোট বোন শেখ রেহানা। আওয়ামী লীগ সাধারণ সম্পাদক সড়ক পরিবহন ও সেতুমন্ত্রী ওবায়দুল কাদের,স্বরাষ্ট্রমন্ত্রী আসাদুজ্জামান খান কামাল, ঢাকা উত্তর সিটি কর্পোরেশনের মেয়র আতিকুল ইসলাম, দক্ষিণ সিটি কর্পোরেশনের মেয়র ব্যারিস্টার শেখ ফজলে নূর তাপস।

পরবর্তীতে ২০ মার্চ ২০২৪ কারওয়ান বাজার র‍্যাম্প খুলে দেওয়া হয়। এই নিয়ে মোট ১৬টি র‍্যাম্প চালু হলো। এর আগে ২০২৩ সালের ৩ সেপ্টেম্বর বিমানবন্দর থেকে ফার্মগেট পর্যন্ত অংশ খুলে দেওয়া হয়েছিল।চালু হলো এলিভেটেড এক্সপ্রেসওয়ের কারওয়ান বাজার র‌্যাম্প, কালের কণ্ঠ, ২০ মার্চ ২০২৪

তথ্যসূত্র

বহিঃসংযোগ


বিষয়শ্রেণী:ঢাকার পরিবহন
বিষয়শ্রেণী:ঢাকার সড়ক
বিষয়শ্রেণী:ঢাকার এক্সপ্রেসওয়ে
বিষয়শ্রেণী:বাংলাদেশের এক্সপ্রেসওয়ে
বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:শেখ হাসিনার প্রধানমন্ত্রীত্ব